มันคืออะไรเกิดจากอะไร แล้วรักษายังไงครับ
สวัสดีค่ะ ก้อนที่อยู่ตรงระหว่างคิ้ว อาจเป็น1.ไขมันสะสมใต้ผิวหนัง (xanthelasma) จะเห็นเป็นก้อนนูนสีเหลืองอ่อนๆ มักพบที่บริเวณหัวตา เปลือกตา ไม่มีอาการคัน ปวด หรือเจ็บ ขนาดอาจจะค่อยๆ ใหญ่ขึ้นช้าๆ ได้ จับดูอาจนิ่มหรือแข็งก็ได้ ประมาณครึ่งหนึ่งของสัมพันธ์กับการมีไขมันในเลือดสูงเมื่อเป็นแล้วไม่สามารถหายเองได้ แต่ไม่มีอันตรายอะไร เพียงแต่อาจไม่สวยงาม หากต้องการให้หายไป ต้องอาศัยการผ่าตัดออกหรือจี้ด้วยเลเซอร์หรือจี้ด้วยไฟฟ้า2.เนื้องอกหรือซีสต์ของชั้นเนื้อเยื่อใต้ผิวหนังชนิดต่างๆ เช่นก้อนไขมัน(lipoma), ก้อนซีสต์ของชั้นผิวหนังกำพร้า (epidermal inclusion cyst), เนื้องอกชื่อ syringoma, sebaceous adenoma, eccrine poroma, keratinous cyst เป็นต้น การรักษาคือการผ่าตัดเอาก้อนออก3. เนื้องอกของชั้นผิวหนังชนิดต่างๆ เช่น กระเนื้อ (seborrheic keratosis), porokertosis, pseudoepitheliomatous hyperplasia เป็นต้น การรักษาคือการผ่าตัดเอาก้อนออกเช่นกัน แต่หากมีขนาดเล็กอาจใช้การจี้ด้วยเลเซอร์หรือจี้ด้วยไฟฟ้าแนะนำให้ ไปพบแพทย์เพื่อตรวจวินิจฉัยว่าน่าจะเป็นก้อนอะไรนะคะ แต่แนวทางการรักษาจะคล้ายกัน คือการผ่าตัดเอาก้อนออกค่ะ